Αγνή της Ναβάρρας

Η Αγνή της Ναβάρρας (1337 - 4 Φεβρουαρίου 1397Inés de Evreux. Enciclopedia Auñamendi, 2020.) ήταν η κόρη του Φιλίπου Γ΄ της Ναβάρρας από την Ιωάννα Β΄ της Ναβάρρας, και έγινε σύζυγος του Γκαστόν Γ΄ της Φουά. Φημολογείται ότι είχε σχέση με τον ποιητή Guillaume de Machaut και έτσι ενέπνευσε το ποίημά του Le Voir Dit.Klemettilä, Hannele (2015). Animals and Hunters in the Late Middle Ages: Evidence from the BnF MS fr. 616 of the Livre de chasse by Gaston Fébus. p. 35. ISBN 978-1317551904. 
Μια συλλογή δικών της ποιημάτων δημοσιεύθηκε το 1856.Navarre, Agnès de (1856). "Poésies d'Agnès de Navarre-Champagne, dame de Foix" (in French).
Γάμος
Το 1349, η Αγνή παντρεύτηκε τον Γκαστόν του Φουά. Ήταν ένας στρατηγικός γάμος, καθώς οι Φουά ήταν γείτονες που είχαν παράσχει στρατιωτική υποστήριξη σε έναν πόλεμο του 1335 μεταξύ Ναβάρρας και Καστίλης.Vernier, Richard (2008). Lord of the Pyrenees: Gaston Fébus, Count of Foix (1331-1391). Boydell & Brewer Ltd. ISBN 978-1843833567. Οι μητέρες του Γκαστόν και της Αγνής διοργάνωσαν το γάμο. Η προίκα της Αγνής, που εκδόθηκε τον Μάιο του 1349, ήταν ουσιαστική και περιελάμβανε ενοίκια εδαφών που θα δίνονταν στο ζευγάρι από τον Φίλιππο ΣΤ΄ της Γαλλίας.Woodacre, Elena (2013). The Queens Regnant of Navarre: Succession, Politics, and Partnership, 1274-1512. Springer. ISBN 978-1137339157. Το ζευγάρι παντρεύτηκε στις 4 Αυγούστου 1349, ενώπιον ολόκληρου του γαλλικού βασιλείου. Τον Δεκέμβριο, η Αγνή παραιτήθηκε από τα δικαιώματά της στο στέμμα της Ναβάρρας σε αντάλλαγμα για μια υπόσχεση για την πληρωμή του υπολοίπου της προίκα της.

Το ζευγάρι απέκτησε δύο γιους: έναν που πέθανε στη γέννα κι έναν που έλαβε το όνομα Γκαστόν.Tuchman, Barbara W. (1978). "Review of Gaston Febus: Un Grand Prince d'Occident au XIVe sicle by Pierre Tucoo-Chala". Speculum. The University of Chicago Press. 53 (1): 198–200. doi:10.2307/2855657. JSTOR 2855657.
Συζυγική διαφωνία
Φημολογήθηκε ότι η Αγνή είχε προγαμιαία σχέση με τον ποιητή Guillaume de Machaut. Μερικοί ιστορικοί έχουν προτείνει ότι αυτό συνέβαλε σε "δεκατρία χρόνια δυστυχισμένου γάμου".Historical Life of Joanna of Sicily, Queen of Naples. Baldwin, Cradock & Joy. 2015. p. 65.

Η αιτία που συχνά κατηγορείται για την κατάρρευση του γάμου, ωστόσο, ήταν οικονομική. Ο Μαύρος Θάνατος είχε σκοτώσει την μητέρα της Αγνής τον Οκτώβριο, προτού καταβληθεί πλήρως η προίκα της. Επιπλέον, ο αδερφός της Αγνής Κάρολος Β΄ της Ναβάρρας συμφώνησε να καταθέσει μια σημαντική εγγύηση για έναν άνδρα που είχε συλλάβει ο Κόμης του Φουά, αλλά ο Κόμης Γκαστόν δεν πίστευε ότι θα πληρωθεί. Αυτό προκάλεσε διαφωνία μεταξύ του ζευγαριού, και ο Κόμης σύμφωνα με πληροφορίες είπε ότι θα απελευθερώσει τον κρατούμενο «όχι για την αγάπη σου, αλλά για την αγάπη του γιου μου».

Λίγο μετά τα Χριστούγεννα το 1362, με το παιδί τους ηλικίας τριών μηνών, ο Κόμης Γκαστόν έστειλε την Αγνή στον αδερφό της για να πάρει τα λύτρα, επιτρέποντάς της να πάρει μόνο τα προσωπικά της είδη. Η Αγνή έκανε μια δήλωση σχετικά με την άφιξή της στην Παμπλόνα, αναφέροντας τα αντικείμενα που είχε χάσει, που περιελάμβαναν ένα στέμμα, κοσμήματα, μια κρεμαστή ταπετσαρία και άλλα αντικείμενα. Ο Κάρολος αρνήθηκε να πληρώσει, και η Αγνή παρέμεινε στην Παμπλόνα, αποχωρισμένη από τον σύζυγό της.

Σύμφωνα με τον ιστορικό Jean Froissart, ο Βασιλιάς Κάρολος εκμεταλλεύτηκε αυτήν την αποξένωση και όταν ο νεαρός Γκαστόν επισκέφτηκε τη μητέρα του, ο Κάρολος του έδωσε μια σακούλα δηλητηρίου με την προσποίηση ότι ήταν ένα φίλτρο αγάπης για να αναζωπυρώσει τον γάμο των γονιών του.Costello, Louisa Stuart (1844). Béarn and the Pyrenees: A Legendary Tour of the Country of Henry Quatre. France: R. Bentley. Κατά την επιστροφή του αγοριού στην Ορθέζη, αυτή η σκόνη αποκαλύφθηκε από τον ετεροθαλή του αδερφό Υβαίν στον πατέρα τους, ο οποίος εξοργίστηκε. Αν και προσωρινά ηρέμησε, ο Κόμης Γκαστόν αργότερα εισέβαλε στο κελί του αγοριού και τον σκότωσε με ένα μαχαίρι στο λαιμό.

Mετέπειτα ζωή
Η Αγνή φαίνεται να έζησε για αρκετό καιρό στη Γαλλία με την αδερφή της Λευκή της Ναβάρρας, βασίλισσα της Γαλλίας,  και στη συνέχεια επέστρεψε στην Παμπλόνα το 1373, όπου και πέθανε.

Πρόγονοι

 Παραπομπές 

Κατηγορία:Οίκος του Εβρέ
Κατηγορία:Ινφάντας της Ναβάρρας